Чырвоныя каналы

**Чырвоныя каналы** (поўная назва «Чырвоныя каналы: Справаздача аб уплыве камуністаў на тэлебачанні і радыё») — адзін з палітычных памфлетаў, прадстаўлены ў форме справаздачы 22 чэрвеня 1950 года ў перыядычным выданні «Каунтэрэтэк» (*Counterattack*). Сутнасць працы была ў абвінавачванні супрацоўнікаў тэле- і радыёіндустрыі ў прапагандзе камуністычных ідэй. Справаздача была складзена пасля некалькіх год працы і публікацый у «Каунтэрэтэк».

## Аўтары 
* Джон Дж. Кінан
* Кенет М. Баерлі
* Теадор С. Кіркпатрык
* Фрэнсіс Джэй МакНамара
* Вінсент Хартнет
* Філіпс Лорд

## Асноўная ідэя публікацыі 
У памфлеце было апісана, як камуністы карыстаюцца забаўляльнай індустрыяй, каб паступова ўплываць на погляды амерыканцаў і падрываць жыццяздольнасць ЗША. У гэтым творы прыводзіліся імёны 151 дзеяча культуры, мастацтва і навукі. Сярод іх актрыса Лі Грант, драматург Ліліян Хелман, кінарэжысёр Стэнлі Крамэр і інш. Увогуле, памфлет быў напісаны ў стылі ўздзеяння на эмоцыі чытача ў большай ступені, чым на логіку ці мысленне. Але гэта было характэрна для антыкамуністычнай публіцыстыкі 1940-1950-х гадоў. Гэта можна пацвердзіць цытатай з распаўсюджанай у 1950-х гады лістоўкі:
«1) ЧЫРВОНЫЯ зрабілі наша кіно, радыё і тэлебачанне самай эфектыўнай Пятай калонай Масквы ў Амерыцы… 2) ЧЫРВОНЫЯ Галівуда і Брадвея заўсёды былі галоўным аб’ектам фінансавай падтрымкі камуністычнай прапаганды ў Амерыцы… 3) НАШЫ ЎЛАСНЫЯ ФІЛЬМЫ, знятыя ЧЫРВОНЫМІ прадзюсарамі, рэжысёрамі, сцэнарыстамі і ЗОРКАМІ, выкарыстоўваюцца Масквой у Азіі, Афрыцы, на Балканах і па ўсёй Еўропе, каб спарадзіць нянавісць да Амерыкі… 4) ЗАРАЗ робяцца фільмы, каб па-майстэрску славіць МАРКСІЗМ, ЮНЕСКА і ІДЭЮ АДНАПАЛЯРНАГА СВЕТУ… і праз тэлебачанне яны цякуць у Вашу залу — і атручваюць розум Вашых дзяцей прама на Вашых вачах!!!

Таму ПАМЯТАЙЦЕ — калі Вы абараняеце фільм, зняты ЧЫРВОНЫМІ прадзюсарамі, сцэнарыстамі, зоркамі і СТУДЫЯМІ, Вы дапамагаеце і садзейнічаеце КАМУНІЗМУ… кожны раз, калі Вы дазваляеце ЧЫРВОНЫМ заходзіць у Вашу залу ПРАЗ ТЭЛЕВІЗАР, Вы дапамагаеце МАСКВЕ і ІНТЭРНАЦЫЯНАЛІСТАМ зруйнаваць Амерыку!!!»

## Гл. таксама 
* Чорны спіс Галівуда
* Макартызм
* Камісія па расследаванні антыамерыканскай дзейнасці

## Спасылкі 
* Bernhard, Nancy E. *U.S. Television News and Cold War Propaganda, 1947—1960*. Cambridge University Press, 2003
* «By Appointment», *Time*, September 11, 1950 (available online, subscription required).
* Cogley, John (1956). «Report on Blacklisting.» Collected in *Blacklisting: An Original Anthology* (1971), Merle Miller and John Cogley. New York: Arno Press/New York Times. ISBN 0-405-03579-9
* Doherty, Thomas (2003). *Cold War, Cool Medium: Television, McCarthyism, and American Culture*. New York: Columbia University Press. ISBN 0-231-12952-1
* Faulk, John Henry and Don Gardner. *Fear on Trial* (1964) University of Texas Press, 1983.
* Miller, Merle (1952). «The Judges and the Judged.» Collected in *Blacklisting: An Original Anthology* (1971), Merle Miller and John Cogley. New York: Arno Press/New York Times. ISBN 0-405-03579-9
* Nizer, Louis. (1966). The Jury Returns. New York: Doubleday & Co. ISBN 978-0-671-12505-9
* «Who’s Blacklisted?» *Time*, August 22, 1949 (available online , subscription required).

Катэгорыя:Гісторыя ЗША
Катэгорыя:Макартызм
Катэгорыя:Сродкі масавай інфармацыі
Катэгорыя:Правы чалавека